El Club d’Escacs Burjassot inicia el IX Campionat Sub-2400, especial 75 aniversari
2025-07-24

El passat cap de setmana, el Club d’Escacs Burjassot iniciava el IX Campionat Sub-2400, especial 75 Aniversari, el qual es celebrarà tots els divendres dels mesos de setembre i octubre (a excepció del divendres 13 d’octubre), en el Centre Cultural Tívoli. Les partides comencen a partir de les 18.00 hores.

Amb el suport i la col·laboració de la Regidoria de Cultura i Joventut, dirigida per Javier Naharros, el campionat es desenvoluparà pel sistema suís, a set rondes, i és vàlid per a ELO, FIDE i FEDA (sistema de puntuació de les diferents federacions). Els aparellaments del torneig s’han realitzat amb el programa informàtic VEGA.

Els guanyadors del campionat, els tres primers classificats, obtindran com a premi una tauleta i, a més, hi haurà obsequis per a la resta de participants que millors resultats obtinguen en les seues categories. Els detalls seran un joc de peces de plàstic model Staunton nº5 i un tauler d’escacs de plàstic de 50×50.

En edat, els detalls seran per a millor sub-10, sub-12, sub-14, sub-16, sub-18, +50 o +65; en ELO per a millor -2200, -2000, -1800, -1600, -1400, -1200 i sense ELO.